laion/Wikipedia-Exotic huggingface dataset:
מיתר שמש

מיתר שמש (נולדה ב־24 ביולי 1990) היא שופטת כדורגל ישראלית בינלאומית, המשמשת כשופטת בליגה הלאומית וכן בליגת העל לנשים. שמש נולדה וגדלה בגבעת אלה אשר בעמק יזרעאל. למדה בכפר הנוער ויצו נהלל במגמת מנהיגות וחינוך גופני. מגיל צעיר אהבה מאוד ספורט ובעיקר כדורגל ושיחקה בקבוצות שונות של בנים בצפון עד גיל 12. הקבוצה האחרונה בה שיחקה הייתה הפועל חיפה אך בגיל 13, כאשר לא ניתן היה עוד לשחק בקבוצת בנים ובנות כקבוצה מעורבת, נאלצה להפסיק להיות שחקנית פעילה. בגיל 16 עברה קורס שופטים ומאז משמשת כשופטת. שימשה כשופטת רביעית במשחק הראשון בישראל בו שפטו ארבע שופטות משחק בין קבוצות בליגת העל. ־2020 עד היום שופטת בקביעות בליגה הלאומית וכן בליגת העל לנשים. ב-2022 שפטה לראשונה בליגת העל במשחק מ.ס אשדוד מול עירוני קריית שמונה ובכך הפכה להיות האישה השנייה ששפטה משחק בליגה הבכירה. שמש משרתת כקצינה בצה"ל. החלה דרכה בצבא כמדריכת כושר וביצעה מספר תפקידים בתחום הכושר הקרבי וכן תפקידי פיקוד מתקדמים בבית הספר לקצינים (בה"ד 1), שם הייתה מפקדת צוות ומפקדת פלוגה. נכון ל־2020 נמצאת בתפקיד קצינת כושר קרבי של חטיבת כפיר. שמש מתגוררת בחריש. בוגרת תואר ראשון בחינוך ותואר שני בחינוך וניהול ספורט ומאורסת לדוגמנית חנה סירוצקי. מיתר שמש, ברשת החברתית אינסטגרם דף שופטת, באתר ההתאחדות לכדורגל בישראל מיכל גרונדלנד, ‏ארבע שופטות בדרך לעשות היסטוריה, באתר ONE‏, 9 בנובמבר 2008 איילת שני, "אסור להראות חוסר ביטחון": שיחה עם שופטת הכדורגל הבכירה בארץ, באתר הארץ, 10 ביולי 2019 מיקי שורץ, תופסת פיקוד: מיתר שמש היא התגלית של הלאומית, באתר ynet, 29 בדצמבר 2019 ליאור אוחנה, גולסטארית, באתר "ידיעות אחרונות", 7 ביולי 2020 מוטי פשכצקי, ‏הצד הנשי של הכדורגל בישראל, באתר ערוץ הספורט, 8 במרץ 2020 אחת על אחת – פרק 18 עם מיתר שמש ונופר סקורקה - אשרת עיני בפודקסט "בכל יום נתון", 26 באוגוסט 2020 דורון בן דור, ‏לראשונה: 4 שופטות במשחק של קבוצות ליגת העל, באתר ONE‏, 6 בנובמבר 2008 דורון בן דור, ‏צפו בשופטות מתכוננות לרגע ההיסטורי, באתר ONE‏, 12 בנובמבר 2008 היכנס/י לפייסבוק, באתר Facebook
יחסי כווית–מצרים

יחסי כווית–מצרים הם היחסים הדו-צדדיים בין כווית לבין הרפובליקה הערבית של מצרים. היחסים בין כווית ומצרים החלו בתחילת המאה ה-20, במיוחד לאחר ביקורו של הוגה הנאורות המצרי, השייח' מוחמד ראשיד רדה, במדינת כווית בשנת 1913, אשר חזר למצרים לפרסם סדרת מאמרים במגזין "אל-מנאר" ובו הביע את רשמיו החיוביים ממה שראה בכווית. באותה תקופה היו היחסים מודל מכובד וחלוצי ליחסים בין מדינות ערב בכל הנסיבות, שכן הם מהווים ערובה לביטחון ויציבות במדינות אלו ושסתום הבטיחות לעמם. במשך כל העשורים ההם היו יחסי כווית–מצרים עדים לאבני דרך חשובות, ביניהן המלחמות בהן השתתפו שתי המדינות, ובמיוחד מלחמות 1967 ו-1973 ומלחמת השחרור של כווית בשנת 1991. כווית מחזיקה במצרים שגרירות בקהיר. מצרים מחזיקה בכווית שגרירות בכווית סיטי. אתר על יחסי מדינות
פרוטון אינספירה

פרוטון אינספירה (במלאית: Proton Inspira) היא מכונית משפחתית גדולה מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2010–2015. שם הדגם "Inspira" נגזר מהמילה "Inspiration", בתרגום מאנגלית לעברית: "הַשׁרָאָה". דגם "פרוטון אינספירה" נבנה בשיתוף פעולה עם התאגיד הרב-לאומי מיצובישי מוטורס העוסק בייצור כלי רכב שמרכזו ומטה פעילותו נמצא בעיר טוקיו שביפן והתבסס על דגם מיצובישי לנסר. רוב מכלולי הדגם כולל המנוע נלקחו מה"מיצובישי לנסר". 4 דלתות. 5 נוסעים. מנוע קדמי. מנועי בנזין: 1.8 ליטר, 2.0 ליטר. סוג הנעה: הנעה קדמית 4x2. קיבולת מכל דלק - 59 ליטר. תאוצה בין 0–100 היא 10.0 שניות (דגם מנוע 1.8 ליטר משודך לתמסורת ידנית). תאוצה בין 0–100 היא 11.4 שניות (דגם מנוע 1.8 ליטר משודך לתמסורת אוטומטית). תאוצה בין 0–100 היא 10.5 שניות (דגם מנוע 2.0 ליטר משודך לתמסורת אוטומטית). "פרוטון אינספירה", שנת 2011 "פרוטון אינספירה", שנת 2011 "פרוטון אינספירה", שנת 2012 "פרוטון אינספירה" "פרוטון אינספירה" "פרוטון אינספירה" "פרוטון אינספירה" - מבט למנוע - ניידות משטרה מסוג "פרוטון אינספירה" בקואלה לומפור בירת מלזיה פרוטון ג'וארה פרוטון ארנה פרוטון פוטרה פרוטון ווירה פרוטון סאוי פרוטון ווג'ה מדיה וקבצים בנושא פרוטון אינספירה בוויקישיתוף פרוטון אינספירה, סרטון באתר יוטיוב פרוטון - אתר היצרן (proton.com) "פרוטון אינספירה" web.archive.org/web/20140703004459 "פרוטון אינספירה" 2.0 ליטר, תיבת הילוכים cvt paultan.org/2012/06/06/proton-inspira-2-0-cvt-executive-variant-introduced "פרוטון אינספירה" המבוסס על דגם "מיצובישי לנסר" paultan.org/2010/10/13/proton-p3-90a-based-on-mitsubishi-lancer
כריס קורנר

כריס קורנר (באנגלית: Christopher Anthony Corner; נולד ב-23 בינואר 1974, מידלסברו) הוא מוזיקאי, זמר, נגן ומפיק בריטי. קורנר נולד במידלסברו שבלונדון בשנת 1974. בשנת 1995 בעיר רדינג הקים את להקת Sneaker Pimps. עם להקה זו הוציא שלושה אלבומים בשנים 1996, 1999 ו-2002. בשנת 2006 עבר לברלין, בה הקים אולפן הקלטות לפרויקט IAMX. במסגרת פרויקט זה הוציא 8 אלבומים בשנים 2004-2018. בשנת 2005 יצר מוזיקה לסרט הצרפתי Les Chevaliers du ciel שבוצע על ידי להקת פלסיבו. יצר מוזיקה לסרטים נוספים. מדיה וקבצים בנושא כריס קורנר בוויקישיתוף אתר האינטרנט הרשמי של כריס קורנר כריס קורנר, במסד הנתונים הקולנועיים IMDb (באנגלית) כריס קורנר, באתר AllMusic (באנגלית) כריס קורנר, באתר MusicBrainz (באנגלית) כריס קורנר, באתר Discogs (באנגלית)
פרובו (נפה)

פרובו (ברוסית: Перово) הוא נפה של המחוז המזרחי של העיר הפדרלית מוסקבה שברוסיה. שטחה הוא 9.73 קמ"ר ואוכלוסייתה מונה 141,269 תושבים (2020). נקרא על שם העיר פרובו, שהייתה קיימת בשנים 1925 עד 1960 והיום זוהי הוא אחד מנפות השינה של מוסקבה. פארק איזמאילובסקי נמצא על גבול הנפה פארק פרובסקי אצטדיון לוקומוטיב-פרובו בריכת קופאבנסקי בריכת ולדימירסקי בית קולנוע "סלבה" תחנות רכבת תחתית: פרובו ו"שוסה אנטוזיאסטוב" תחנת כוח תרמית של מוסאנרגו מדיה וקבצים בנושא פרובו בוויקישיתוף אתר האינטרנט הרשמי של פרובו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
יחסי מצרים–עומאן

יחסי מצרים–עומאן הם היחסים הדיפלומטיים הרשמיים שבין רפובליקת מצרים הערבית לבין סולטנות עומאן. תיאום מתקיים בין המדינות בנושאים פוליטיים שהועלו בפורומים בינלאומיים, ומצרים קיבלה יוזמה בעניינים אלו, בנושאים כמו מאבק בפירטיות ימית והקשר עם נאט"ו. הרצון של מצרים לתאום וייעוץ נהנה מהערכה של הצד העומאני והדדיות מצד הסולטנות. הסולטנות תומכת במינוי המצרי לחברות או לתפקידים בארגונים בינלאומיים, ודוגמה חשובה היא החלטתו של הסולטאן קאבוס לוויתור על מועמדות עומאנית לתפקיד מנכ"ל אונסק"ו לטובת מינויו של השר פארוק חוסני, שכן הסולטנות הייתה בין המדינות הראשונות שתמכו בתוקף במועמד המצרי. בשנת 2008 היקף חילופי הסחר הסתכם ב-208,976,405 דולר, ואילו היקף היבוא המצרי מעומאן הסתכם ב-194,083,651 דולר. בשנת 2010 142 חברות מצריות פעלו בעומאן, ושיעור השותפות המצרית הסתכם ב-13% מכלל ההשקעות בסולטנות. מצרים מחזיקה בעומאן שגרירות במסקט. עומאן מחזיקה במצרים שגרירות בקהיר. אתר על יחסי מדינות
גן החיות מראח

גן החיות מראח פעל בשכונת זייתון שבעזה כחלק ממתחם פנאי שכלל גם גנים ציבוריים ופארק שעשועים קטן לילדים, המתחם הוקם בידי ממשל חמאס ברצועת עזה על קרקע ששימשה בעבר כמזבלה. הידוק הסגר על רצועת עזה והחרפת משבר המים ברצועה הסב סבל לבעלי החיים בגן החיות. במתחם פעל גם בית קפה ומתחם פיקניק. בעלי החיים של גן החיות, כמו תושבי המקום, סבלו כתוצאה מהקושי לחיות ברצועת עזה, גן החיות נפגע קשה במהלך מבצע עופרת יצוקה בשנת 2008. גן החיות נסגר ב-2016. מלבד חיות שמצויות גם בפינות-חי כמו יונים, שועלים, נמיות מצויות, חתולים, כלבים, סוסי פוני, זאבים, אווזים, צבים, צבי, קופים, תרנגולות וגמל, היו בגן החיות גם שני אריות, וכמה נשרים ב־33 מתחמים וכלובים. הספארי ברמת גן הציע לשלוח לגן החיות מספר זברות אך הדבר לא יצא לפועל. בעלי החיים הוברחו לרצועת עזה דרך מנהרות ההברחה ממצרים. אחד האריות נגנב מן הגן ונמצא רק כעבור זמן בעת פשיטה משטרתית. קטיפארי אסף יחזקאלי, ‏פיתוח בגן החיות של עזה: החמורים שהפכו לזברות, באתר ‏מאקו‏, 8 באוקטובר 2009 "New Gaza Leisure Projects Focus on Fun Not Hardship" August 2, 2010, Reuters, New York Times. Ross, Oakland (8 במרץ 2008). "Making the most of a sad little zoo". נבדק ב-18 באוקטובר 2017. {{cite web}}: (עזרה) "Bleak outlook for bombed Gaza Zoo". 18 בפברואר 2009. נבדק ב-18 באוקטובר 2017. {{cite web}}: (עזרה) Ross, Oakland (8 במרץ 2008). "Making the most of a sad little zoo". נבדק ב-18 באוקטובר 2017. {{cite web}}: (עזרה) נעמה גרין, גן החיות בעזה חוסל: 16 בעלי חיים הועברו הבוקר לישראל, באתר הידברות, ‏24 באוגוסט 2016 "Stolen 2 years ago, lion returns to Gaza Zoo". 9 ביולי 2007. נבדק ב-18 באוקטובר 2017. {{cite web}}: (עזרה) "The Times & The Sunday Times". נבדק ב-18 באוקטובר 2017. {{cite web}}: (עזרה)
איזמאילובו המזרחית

נפת איזמאילובו המזרחית (ברוסית: район Восточное Измайлово) היא נפה במחוז המזרחי של העיר הפדרלית מוסקבה שברוסיה. שטחה הוא 3.849 קמ"ר ואוכלוסייתה מונה 78,206 תושבים (2020). איזמאילובו המזרחית היא חלק מהנפה ההיסטורית איזמאילובו. בנפה יש 3 בתי חולים (כולל אחד לילדים), 3 מרפאות (כולל 2 לילדים), מספר בתי מרקחת כמו גם 9 גני ילדים ו-7 בתי ספר. איזמאילובו הוא אחד מראיוני השינה של מוסקבה. תחנת המטרו פרבומאיסקאיה ממוקמת בסביבה הקרובה לגבולות הנפה. פארק איזמאילובסקי בית קולנוע "פרבומאיסקי" (אנ') מקדש אייקון קאזאן של אם האלוהים באיזמאילובו מדיה וקבצים בנושא איזמאילובו המזרחית בוויקישיתוף אתר האינטרנט הרשמי של איזמאילובו המזרחית (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
זה עושה לך את זה

זה עושה לך את זה הוא אלבום האולפן השלישי והאחרון של להקת נוער שוליים. האלבום יצא לאור באוגוסט 1991 והופץ על ידי חברת התקליטים הד ארצי. במקור יצא האלבום על גבי תקליט ויניל ותקליטור. את אלבום זה הפיק עובד אפרת, שעבד עם הלהקה גם באלבומיה הקודמים. את רוב השירים באלבום כתבה חנה גולדברג, ובהם שלושת שיריו המצליחים ביותר, "שמור עליי", "מותק" ו"לא אטוש את ידך". האלבום זכה להצלחה פחותה בהרבה מקודמו, והביא לסוף פעילות הלהקה. שיר נוסף שהקליטה הלהקה באותה שנה שזכה להצלחה היה "מספיק לי", שנכלל באלבום בשם "שפמשותפת - מועדון השירים הבודדים". באותה השנה זכתה הלהקה בתואר "להקת השנה" בתחרות "תפוח הזהב" של רשות השידור. חברי הלהקה לא הודיעו באופן רשמי על התפרקותה, אך למעשה חדלו לפעול ביחד אחרי יציאת האלבום השלישי. עיבודים – נוער שוליים ועובד אפרת הפקה מוזיקלית – עובד אפרת בס – ארן אמיר גיטרות – דודי לוי קלידים – קובי פיטרו תופים – רועי שקד שירה – מיקיאגי זה עושה לך את זה, באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מועדון הרכיבה פייסל

מועדון הרכיבה פייסל (בערבית: "نادي الفيصل للفروسية") הוא מועדון רכיבה על סוסים ומסעדה הנמצאים בשכונת א-רימאל שבעזה. עד יולי 2010 המועדון היה מועדון הסוסים היחיד בשטחי רצועת עזה. עם זאת החלה מ־2010 התחרות בתחום גוברת מכיוון שכ־120 מאמנים ואישים הגיעו לעשות שיעורים מזדמנים לתושבי המקום וכן אנשים המגיעים לטייל עם סוס בשטחי הרצועה. למועדון יש שני מסלולים, באורך של כ־40 מטר וכן השני באורך שעומד בתקן הבינלאומי שדורש כ־60 מטר. סוסים מיובאים דרך מנהרות ההברחה לרצועה. על פי העיתון האוסטרלי "The Age", המסעדה של המועדון היא "המקום להיראות עבור האליטה המתבגרת בעזה". המועדון נוהג להגיש בירה בווארית שאינה אלכוהולית בפני קהל שנחשב לצעיר, חלק מהמעמד העליון ברצועה ולרוב גם חילוני. ברשות הפלסטינית קיימת גם חוות סוסים הנקראת בפי המקומיים "חוות הסוסים של אבו אל-האשם" בה מלמדים כ־5 מדריכים, לומדים כ־83 חניכים וגרים כ־23 סוסים הנמצאת גם היא בשטחי הרצועה וכן מועדון הרכיבה תורמוס עיא ומועדון סוסים יריחו שנמצאים בגדה המערבית. על פי העיתון הבריטי "הגרדיאן", המועדון הוא חלק מסדרת אתרי פנאי ויוקרה בעזה בהם קניון עזה, מסעדת Roots Club, הכפר התיירותי ביסאן סיטי, פארק המים המשוגע ועוד. "Gaza Jockeys Offer color for Refugees," John West, April 24, 1994, Rocky Mountain News. "Gaza's elite enjoy riding at Faisal," Harriet Sherwood, September 6, 2010, The Guardian. " Seaside in Gaza: the dress code's almost as dangerous as the surf, July 31, 2010, The Age. הצצה למועדון הרכיבה הראשון בעזה, באתר ‏מאקו‏, 2 באוקטובר 2010 ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
הנרי לם

הנרי לם (באנגלית: Henry Lamb‏; 21 ביוני 1883 – 8 באוקטובר 1960) היה צייר בריטי יליד אוסטרליה שהושפע מאוגוסטוס ג'ון. חבר מייסד קבוצת קמדן טאון בשנת 1911 וקבוצת לונדון בשנת 1913. הנרי לם נולד באדלייד, אוסטרליה, בנו של סר הוראס לם, שהיה פרופסור למתמטיקה באוניברסיטת אדלייד. כאשר הוראס לם מונה ליושב ראש המחלקה למתמטיקה באוניברסיטת ויקטוריה במנצ'סטר בשנת 1885, המשפחה חזרה לאנגליה. הנרי לם התחנך בבית הספר במנצ'סטר, לפני שלמד בבית הספר לרפואה באוניברסיטת מנצ'סטר ובבית החולים גאי בלונדון. לם נטש את הרפואה בשנת 1906 כדי ללמוד ציור בבית הספר צ'לסי לאמנות, שניהלו אז ויליאם אורפן ואוגוסטוס ג'ון. בשנת 1907 למד לם באקדמיה דה לה פאלט בפריז. לם פגש את אשתו לעתיד נינה פורסט בשנת 1905, במהלך הקדנציה האחרונה של לימודי הרפואה במנצ'סטר, והם עברו ללונדון באותו קיץ. הם נישאו במאי 1906, כשנינה נכנסה להריון, אך היא איבדה את התינוק בגלל הפלה. הקשר ביניהם היה קצר מועד, אך הם לא התגרשו עד שנת 1927, זמן קצר לפני שהנרי נישא לפנסי פאקנהאם. בשנים 1908, 1910 ו-1911 עבד לם בבריטני, שם צייר את יצירתו המפורסמת ביותר, "מוות האיכר". עם תחילת מלחמת העולם הראשונה, שב לם ללימודי הרפואה והוסמך כרופא בבית החולים בלונדון. הוא עשה שירות פעיל במלחמה בחיל הרפואה של הצבא המלכותי כקצין רפואי של הגדוד החמישי, והוענק לו הצלב הצבאי. לם שירת בארץ ישראל ובחזית המערבית ונפגע קשה מהתקפת גז לפני סיום המלחמה. בפברואר 1918, פנה לם לוועדת אנדרטאות המלחמה הבריטית להפקת ציור גדול המיועד להיכל הזיכרון הלאומי המתוכנן. במרץ 1919 הוא החל לעבוד על הציור "כוחות איריים בהרי יהודה מופתעים מהפצצה טורקית", שנמצאת במוזיאון המלחמה האימפריאלי. לאחר המלחמה התיישב לם בפול, דורסט, שם הוא נשאר מספר שנים. בדצמבר 1940 מונה לאמן מלחמה במשרה מלאה במשרד המלחמה על ידי הוועדה המייעצת לאומני המלחמה, ולאורך המלחמה היה אמור להפיק מספר גדול של דיוקנאות וציורי דמות, כמו גם דיוקנאות של מפקדים בכירים. לם צייר חיילים ונשים, בפעולות בשדה התעופה סרום העתיקה ובאימוני שריון. לאורך חורף 1941, הוא נקשר לגדוד הטנקים ה-12 של הצבא הקנדי, ואחר כך אימן בדרום אנגליה, לפני שביצע סדרה של דיוקנאות של אנשי שירותי עזר וטייסים. מוזיאון המלחמה הקיסרית ערך תערוכה של יצירות לם בזמן המלחמה בשנת 1958, ושוב בשנת 1961. לם התחתן עם ליידי פנסי פאקנהאם, בתו של הרוזן החמישי מלונגפורד, בשנת 1928, והיו להם בן ושתי בנות: אחת מהן הייתה מעצבת הנוף הנרייטה פיפס, והשנייה העיתונאית ולנטיין לם. לם היה חבר של ליידי אוטולין מורל. הוא נפטר ב־8 באוקטובר 1960 בבית האבות ספייר בסליסבורי, ווילטשייר בגיל 77. לם זכור בזכות דיוקנאותיו הלא שגרתיים. הוא נבחר כעמית באקדמיה המלכותית בשנת 1940 והיה חבר מלא בשנת 1949. הוא היה נאמן של גלריית הפורטרטים הלאומית משנת 1942 וגלריית טייט בין השנים 1944 עד 1951. שיא המכירה הפומבית שלו נקבע בכריסטי'ס בלונדון ביוני 2006, כאשר ציור שלו מ-1910 נמכר ב-60,000 ליש"ט. עבודות של לם מוחזקות במוזיאונים אזוריים ברחבי בריטניה, באוסף הממשל הבריטי ובגלריה הלאומית של קנדה, שקיבלה את רוב דיוקנאות הקנדיים שלו בסוף שנות ה-20. הלן פרייזר מייג'ור א. הופורד ג. דוגטון לויטנט גנרל א. ני מיג'ור גנרל א. ויטקר מדיה וקבצים בנושא הנרי לם בוויקישיתוף "Lamb, Henry Taylor" Art from the First World War. Imperial War Museum. 2008. Henry Lamb, Imperial War Museums (באנגלית) Tate, ‘Lytton Strachey’, Henry Lamb, 1914, Tate Paintings by or after Henry Lamb, artuk.org (באנגלית)
סאביולובסקי

סאביולובסקי (ברוסית: Савёловский район) הוא נפה של המחוז הצפוני של העיר הפדרלית מוסקבה שברוסיה. שטחה הוא 2.7 קמ"ר ואוכלוסייתה מונה 59,586 תושבים (נכון ל-2020). הנפה קיבלה את שמה מתחנת הרכבת סביולובסקי שנמצאת בנפה השכנה בוטירקה. קטע מכביש טבעת התחבורה השלישית עובר לאורך הגבול הדרומי של הנפה. על גבול הנפה נמצאות תחנות המטרו "סביולובסקאיה" ו"דמיטרובסקאיה", לא רחוק נמצאת גם תחנת "דינמו". כנסיית סנט מיטרופן מוורונז' (רו') מועדון המפעל "סבובודה" (אנ') מדיה וקבצים בנושא סאביולובסקי בוויקישיתוף אתר האינטרנט הרשמי של סאביולובסקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
Tattle Tales

Tattle Tales הוא אלבום האולפן השני של הראפר האמריקאי 6ix9ine. האלבום יצא לאור ב-4 בספטמבר 2020 על ידי חברת התקליטים Create Music Group. מתוך האלבום ארבעה סינגלים. מידע על האלבום Tattle Tales באתר MusicBrainz האלבום Tattle Tales באתר יוטיוב ג'ספר האריס, ג'הני קלארק, רחמון Tattle Tales, Genius (באנגלית) Tattle Tales, נבדק ב-2020-05-11
יחסי אינדונזיה – הונג קונג

יחסי אינדונזיה–הונג קונג הם היחסים דו-צדדיים בין הונג קונג לאינדונזיה. אינדונזיה מחזיקה קונסוליה כללית בהונג קונג הממוקמת במפרץ Causeway, האי הונג קונג. להונג קונג אוטונומיה מלאה בניהול קשריה החיצוניים במגוון רחב של תחומים מתאימים, כולל היבטים מסחריים, חברתיים ותרבותיים. משרד הכלכלה והסחר בשל הונג קונג בג'קרטה מייצג את הונג קונג באינדונזיה. אינדונזיה הייתה שוק הייצוא השביעי בגודלו של הונג קונג בשנת 2015, ואילו הונג קונג הייתה שוק היצוא ה-15 בגודלו של אינדונזיה בשנת 2015. הונג קונג העסיקה 1.4% משוק הייצוא האינדונזי, ואילו אינדונזיה תרמה 2.3% מנתוני הונג קונג. האינדונזים מהווים את קבוצת המיעוט האתני השנייה בגודלה בהונג קונג, המונה 102,100, השנייה בלבד לפיליפינים. כמעט כל האינדונזים בהונג קונג הם אלו שמגיעים לחוזי העסקה לזמן מוגבל כעוזרי פנים זרים. עובדים אינדונזים בהונג קונג מהווים 2.4% מכלל העובדים האינדונזים מעבר לים. במהלך מהומות אינדונזיה במאי 1998, התקפות על אינדונזים סיניים עוררו רגשות בקרב קבוצות אתניות סיניות בהונג קונג. כתגובה, מנהיג המפלגה הדמוקרטית בהונג קונג, מרטין לי, מתח ביקורת על הנושא במכתב רשמי לנשיא אינדונזיה בי.ג'יי חביבי. עם מדיניות עצמאית מסין, ממשלת הונג קונג הגישה מחאה לממשלת אינדונזיה ואיימה לגרש פועלים אינדונזיים בהונג קונג. האיום לא הגיע לידי מימוש לבסוף. בשנת 2017 הגיע נשיא אינדונזיה, ג'וקו וידודו, להונג קונג ב-30 באפריל לביקור רשמי בן יומיים. הוא התקבל בברכה על ידי ראש הרשות המבצעת של הונג קונג לאונג צ'אן-יינג בבית הממשלה בהונג קונג ב-1 במאי. בין שתי הממשלות נחתם מזכר הבנות בנושא שיתוף פעולה תרבותי והצהרה משותפת על שיתוף פעולה. מדיה וקבצים בנושא יחסי אינדונזיה – הונג קונג בוויקישיתוף "Basic Law Full Text - chapter (7)". Basiclaw.gov.hk. 2008-03-17. נבדק ב-2016-10-22. "LCQ14: Privileges and immunities granted to Hong Kong ETOs". Info.gov.hk. 2010-11-24. נבדק ב-2016-10-22. "Where does Hong Kong export to? (2015)". Atlas.media.mit.edu. אורכב מ-המקור ב-2017-09-23. נבדק ב-10 במאי 2017. {{cite web}}: (עזרה) "OEC - Where does Indonesia export to? (2015)". Atlas.media.mit.edu. אורכב מ-המקור ב-2017-09-29. נבדק ב-10 במאי 2017. {{cite web}}: (עזרה) Media Indonesia Online, 30 November 2006 Hugo, Graeme (בספטמבר 2000). "Indonesian overweas contract workers HIV knowledge: A gap in information" (PDF). United Nations Development Program: Southeast Asia HIV and Development Project. אורכב מ-המקור (PDF) ב-27 בספטמבר 2007. נבדק ב-9 בינואר 2007. {{cite web}}: (עזרה) p.5. Purdey, Jemma (2006). Anti-Chinese Violence in Indonesia, 1996–1999. Honolulu, H.I.: University of Hawaii Press. ISBN 978-0-8248-3057-1.p.165. "Indonesia: The Damaging Debate on Rapes of Ethnic Chinese Women". Human Rights Watch. בספטמבר 1998. נבדק ב-9 בינואר 2007. {{cite web}}: (עזרה) "Indonesian president to visit". news.gov.hk. 27 באפריל 2017. נבדק ב-10 במאי 2017. {{cite web}}: (עזרה) "CE meets Indonesian president". news.gov.hk. 1 במאי 2017. נבדק ב-10 במאי 2017. {{cite web}}: (עזרה)
ג'ון סנואוהה

ג'ון סנואוהה (ביפנית: 瀬上 純; נולד ב-2 באוגוסט 1970 במיאגי) הוא מלחין וגיטריסט יפני שידוע בעיקר כמלחין מוזיקה למשחקי מחשב. ג'ון סנואוהה נולד במיאגי בשנת 1970. הוא החל לנגן בפסנתר בגיל 3. כאשר הוא היה בן 12 המשפחה עברה לפנמה, בגיל 15 הוא התחיל לנגן גיטרה והקים להקה שהתפרקה לאחר מספר שנים. בשנת 1993 ג'ון סנואוהה סיים לימודי כלכלה באוניברסיטה והחל לעבוד כמלחין בחברת SEGA. הוא כתב מוזיקה לרוב המשחקים של "סוניק הקיפוד" והחל משנת 1998 עבד עבור "Sonic Adventure". במהלך הקלטות הוא הכיר מספר מוזיקאים והם החליטו להקים להקה "Crush 40". בעקבות הקמת הלהקה שהחבר הנוסף שלה התגורר בסן פרנסיסקו, ג'ון סנואוהה עבר לקליפורניה. גם בהיותו בארצות הברית הוא המשיך לעבוד ב-SEGA במקביל להשתתפותו בלהקה Crush 40. בשנת 2005 סנואוהה הקליט אלבום עם זמרת יפנית שהופץ ביפן בלבד. הוא היה חבר של צוות 38 מלחינים שעבדו על מוזיקה ל"Super Smash Bros. Brawl" והוא כלל במחשק מחשב זה גם מספר שירים של להקת Crush 40. בשנת 2009 סנואהה היה המלחין הראשי למוזיקה עבור "Sonic and the Black Knight". בסוף שנת 2009 הוא לראשונה הוציא אלבום סולו. בשנת 2011 הוא הופיע במספר הופעות של הלהקה וגם התמנה למלחין ראשי של "Sonic Generations". בשנת 2018 הוא כתב מוזיקה ל-"Super Smash Bros. Ultimate". מדיה וקבצים בנושא ג'ון סנואוהה בוויקישיתוף אתר האינטרנט הרשמי של ג'ון סנואוהה ג'ון סנואוהה, ברשת החברתית פייסבוק ג'ון סנואוהה, ברשת החברתית אקס (טוויטר) ג'ון סנואוהה, במסד הנתונים הקולנועיים IMDb (באנגלית) ג'ון סנואוהה, באתר ספוטיפיי ג'ון סנואוהה, באתר AllMusic (באנגלית) ג'ון סנואוהה, באתר MusicBrainz (באנגלית) ג'ון סנואוהה, באתר Discogs (באנגלית)
לוסיאן פיסארו

לוסיאן פיסארו (באנגלית: Lucien Pissarro‏; 20 בפברואר 1863 – 10 ביולי 1944) היה צייר נוף, מדפיס, חרט עץ ומעצב ספרים. עד 1890 עבד בצרפת, אך לאחר מכן התגורר בבריטניה. פיסארו נולד ב־20 בפברואר 1863 בפריז. הוא היה הבכור מבין שבעה ילדים; בנם של הצייר האימפרסיוניסטי קאמי פיסארו ואשתו ז'ולי. הוא למד אצל אביו. כמו אחיו ז'ורז' ופליקס, הוא בילה את שנותיו המעצבות כשהוא מוקף על ידי אמנים עמיתים של אביו, כמו קלוד מונה ופייר-אוגוסט רנואר, שהגיעו לביתו של פיסארו. הוא הושפע מז'ורז' סרה ופול סיניאק. הוא ביקר בבריטניה לראשונה בשנים 1870–1871 במהלך מלחמת צרפת–פרוסיה. הוא שב לצרפת בשנים 84–1883 ובשנת 1890 התיישב לצמיתות בלונדון. ב־10 באוגוסט 1892 התחתן בריצ'מונד עם האמנית אסתר פיסארו (אסתר לוי בן שושן). ב-8 באוקטובר 1893 נולדה ילדתם היחידה, אורובידה קאמי פיסארו. אורובידה גם הפכה לאמנית. בשנת 1894 ייסד את ההוצאה לאור Eragny וניהל אותה עם אשתו והדפיס ספרים עד לסגירתה בשנת 1914. פיסארו נקשר לוולטר סיקרט ברחוב פיצרוי, ובשנת 1906 הפך לחבר במועדון האמנות החדש, הוא היה ממקימי קבוצת קמדן טאון שיזם סיקרט. בשנים 1913–1919 צייר נופים של דורסט, ווסטמורלנד, דבון, אסקס, סורי וסאסקס. בשנת 1916 הפך פיסארו לאזרח בריטי. בשנת 1919 הקים את קבוצת מונארו עם ג'יימס בוליבר מנסון כמזכיר בלונדון ומזכיר נוסף היה בפריז, במטרה להציג אמנים בהשראת הציירים האימפרסיוניסטים, קלוד מונה וקאמי פיסארו. הקבוצה התפרקה שלוש שנים לאחר מכן. בשנים 1922–1937 צייר באופן קבוע בדרום צרפת, ושילב יציאות לציור לדרבישייר, דרום ויילס ואסקס. בשנים 1934–1944 הציג באקדמיה המלכותית בלונדון. הוא נפטר ב־10 ביולי 1944, בהווד, דורסט. האקליפטוס בבית קוטפת הפרחים רגע רומנטי נוף בסטרטפורד בסטודיו דיוקן של אסתר, אשת הצייר נוף אנגלי מדיה וקבצים בנושא לוסיאן פיסארו בוויקישיתוף לוסיאן פיסארו, באתר "Find a Grave" (באנגלית) כתבי לוסיאן פיסארו בפרויקט גוטנברג (באנגלית) David Fraser Jenkins, Helena Bonett, Lucien Pissarro 1863–1944, Tate, 2012-05-01, ISBN 978-1-84976-385-1. (באנגלית) Guide to the Eragny Press records, 1920-1923, www.oac.cdlib.org Tate, James Bolivar Manson 1879–1945, Tate
ויקיפדיה הבוסנית

ויקיפדיה הבוסנית (בבוסנית: Wikipedia na bosanskom jeziku) היא גרסה של ויקיפדיה בשפה הבוסנית. נכון ל-6 באוקטובר 2024 ישנם בוויקיפדיה הבוסנית 93,886 ערכים ו-156 משתמשים פעילים. המיזם החל ב-12 בדצמבר 2002 והערך הראשון היה מתמטיקה. השפה הבוסנית משתמשת בכתב לטיני וקרילי, אך בניגוד לוויקיפדיה הסרבית, ויקיפדיה הבוסנית אינה מאפשרת לקוראים לבחור את סוג הכתב בו הוא מעוניין באמצעות כרטיסייה בצד העליון של המאמר. ב-17 בפברואר 2007, חברי הקהילה קיימו את מפגש הוויקי הראשון שלהם בסרייבו. באותה שנה התקיים מפגש נוסף ואחריו התקיימו מפגשים בשנים 2008 ו-2011. מדיה וקבצים בנושא ויקיפדיה הבוסנית בוויקישיתוף אתר האינטרנט הרשמי של ויקיפדיה הבוסנית (בבוסנית) ויקיפדיה הבוסנית, ברשת החברתית פייסבוק ויקיפדיה הבוסנית, ברשת החברתית אקס (טוויטר) All Wikipedias ordered by number of articles. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.